**Pietre**

*Felix Rian Constantinescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pietre

Felix Rian Constantinescu

2019

Copilul cu aripi mari de fluture

Safei

Am aripi, oamenii nu știu sau poate da.

Exact 133 aripi de fluture, frumoase,

Fiecare de altă culoare, ca poemele lui

Paul Neruda. Din copilărie, oamenii mi

Le smulg asemeni colților puiului de urs,

Dar cresc la loc, aripile mele albe și negre.

Ce pot să spun? Am aripi, lucru nemaivăzut

Pe pământ, de neacceptat, de neprevăzut.

Da, cresc la loc, asemeni iubirii, și deși stau

În Gomora, nu mă tem. Chiar de-ar trebui să pier

Pe front ar fi ceva grozav! M-aș întoarce

Acasă, în sânul lui D u m n e z e u, știți?!

Cormoranul înaintea soarelui

Din câmp am văzut un cormoran pe dig și-am vrut

Cu capul ca o secere înaintea soarelui de dimineață

Să mă apropii dar deși am mers mult alături de el

Când m-am așezat pe-o piatră să-l privesc

După ce mi-am ridicat ochii nu mai era și-apoi

Când am ajuns eu pe dig l-am văzut plecând

Pe deasupra apei mut în tăcere în zbor mut

Iar apa albastră a barajului și cerul erau una.

Poeme vechi

Mie

Poet al luminii te vei numi

Născut din lumină ca lumina mormântului

Glas al luminii și nopții

Stea sociopată și îndurerată

Scriind litere în cerneală pe cer

În ochii înlăcrimați ai martirilor

Murind.

Knock-out

Stau întins

Numb

Nu văd nimic decât lumina când îm intră pe sub

Streșinile ochilor

Secundele trec

Îmi verific mental

rănile

Creierul mi-e inert

Sunt knock-out

Nu mă voi mai ridica.

Ger

Satul și-a uitat numele

Orice sat de oriunde

Timpul tot a devenit

Oricând

Lumina nu moare seara

Și învie Bizanț peste Bizanț

Ochii îmi sunt pietre de lumină

Și tăcerea ger.

2.

R S Thomas

Poet. Cleric. Visător. Îndrăgostit de soția sa

Și de Atlanticul copilăriei plin de pietricele și alge

Apostol vagant prin dealurile velșe

Trecut prin două războaie mondiale

Destul motiv să nu primească Nobelul

Poet. Ce poate fi spus mai mult?

Un ceas al păsărilor. Un bătrân cântând la orgă

Muzica Bisericii

Și Isus privindu-l cu mulțumire în toate căile sale.

Părăsire

Stă cu capul în mână

Așezată pe o margine de treaptă

Câtă durere într-o simplă

Expresie

Trecătorii nu o văd

Sunt singurul ce o observă

Cei de acasă cum or fi

Destinul sau Dumnezeu?

Din perdeaua mea îi cânt

Simple Man

Dacă măcar m-ar auzi

Măcar cu sufletul

Acum după o oră s-a culcat pe trepte

Abandonându-și suferința oboselii

Ca în Noia lui Ungaretti

Dormind.

0

58 Vizualizari

Poezie Shi

Cu tristețe privesc în urmă

Cu tristețe privesc înainte

Ajuns la jumătatea ornicului

Mama e în indigo

O iubire pe ce căi mergi?

Poezie Shi

Pierit-au oare macii în câmp?

Nu ci pâlpâie în grâu ca o granată

De pe alte meleaguri

Cine să nu-i iubească

Macii nepieritori.

Poezie Shi

În orașul răcoros

Dacă aș ști unde să te găsesc

Pe ce căi umbli

Doar să te văd

Piatra mea.

Poezie Shi

Acum cu tata

Împartașim același petec de cer

Care către mama ne poartă

Vecinicie

Vecinicie.

Poezie Shi

Tată

Te iubesc mai mult ca viața

Clipa despărțirii mă înfioară

Am văzut un mac în câmp

Și m-am gândit la stigmatele lui Francisc.

Poezie Shi

Macii roșii gemă-n colțul ochiului

Curg pe cale prin grâul sfânt

Eu plâng versete sfinte

De la părinți vestite

Părinte.

Poezie Shi

Sunt iarăși timpuri medievale

Și unde să-ți întâlnești iubitul

Când ziduri oameni temple foruri

Stau între ce-ai mai scump pe lume

Suflete?

Poezie Shi

Tata stând la laptop

Cu șapca albă cu roșu

Ca un măr trandafiriu

Scrisul poemelor

Înnobilează.

Poezie Shi

Zbatere de apă

de Sânt Ilie

Tesviteanul

Mamă

Cum ai plecat?... Te-ai întors?

Poezie Shi

Cearceaful în vișinul uscat

L-a înfrunzit

Mă gândesc la toate tabuurile

Copilăriei mele

Purtate de vânt.

Poezie Shi

O pânză nouă apare la orizont

Dar eu țin de iubirea veche

Tot ce iubesc ce am mai sfânt

Ca petalele macului

În ploaie în vânt.

Poezie Shi

Ii scriu Prințesei din turn

Scrisoare nesfârșită

Gândindu-mă doar

Când voi primi răspuns?

Să fie niciodată?

Poezie Shi

Am putea sa ne jucam ceva

De-a ce sa ne jucam

Sa ne jucam de-a v-ati ascunselea

Nu - sa ne jucam miuta

Nu; sa ne jucam de-a videoclipurile la Wimbledon.

Calcul filologic

Ave Miryam =

+Pasare Maria

+Inger Maria

+Plecaciune Marie+

+Pasarea Mariei

+Ingerul Mariei

+Puiul Mariei

+Vine barza

+Vine Vulturul

+ Porumbel Maria = Maria este Întruparea Duhului Sfant care a nascut de la Duhul Sfant caci nu se poate altfel

Barajul

Străjuit între biserici unghiulare zace barajul

În dimineață ca un gigant pește torpilă

Plin de electricitate întunecată

Ca peste Gulliver au trecut drumuri

Coasta originară se vede uriașă în depărtare

În căldarea Hațegului barajul tremură

Seamănă cu o davă dacă

Cerul senin nu mai are putere

Sfârșit de august început de septembrie

Doar lumina pură.

Floarea de femeie

Icoană făcătoare de minuni

Carte zăvorâtă în agate

Floarea de femeie în pământ

Devine vatră

Plângi barbate c-am plecat

Jeli mămucă c-am murit

Os de jad sunt ferecat

Într-un templu muruit

Dintr-o floare te-am născut

Într-o vară m-ai perdut

Dintr-o floare albastră, tristă

Acum șed în cer pe prispă.

Calm. O dorință

Lui R S Thomas

38 de ani la galere în arenă în amfiteatru

Barabă părăsită de omenire nedorindu-mi decât refuzatul calm

Plâng când mă gândesc la trecuta-mi viață

Și la necazurile viitorului

Până voi ajunge la marele țărm

Unde nu te mai necăjesc cei răi

Zona tarkovskiană liberă de fariseii vieții

Cu asta mă alint cu gândul la moarte

Și la încă o carte și încă o carte

Ce calmul de viață desparte.

Castelul ruinându-se

Castelul ruinându-se în pâcla nopții

Tencuiala căzând încet ca roasă de cari

Ferestrele sparte

Subsolul plin de gunoaie

Este cast castelul domnișoarei Pogany

Ca sfinxul rabdă tocirea istoriei

Castelul va fi ruină poate dar

Cândva aici oameni mai nobili au viețuit în arte

Castelul ruinându-se tragic ca soția lui R S Thomas

Doar pentru ca Albionul său să fie reconstruit.

Șoim peste baraj

Azi în cale-mi am văzut un șoim

Și m-am oprit să-i privesc rotirile

Ca refreșul unui computer

Apoi brusc am realizat că vrea ceva

Și nu știam dacă era o pasăre ori un pește

Nu știam dacă era un șoim obișnuit ori pescar

Dar nu-i purtai noroc privindu-l

Așezându-se în cele din urmă pe un stâlp de înaltă tensiune

Flămând poate dar mare și maiestuos

Șoimul meu din cale-mi.

Drum de dimineață

Câmpul ars

Merg pe drumul de tractor presărat de o coloană de flori albastre

Floarea găsită la mormântul mamei

Necăjit ca în copilărie

Ciobanul e la postul său cu puținele sale oi

E duminică

Bisericile îmi par acum societăți secrete

Pe Dumnezeu îl vreau și e oriunde

Chiar și în undele pietrei ce am aruncat-o în baraj

Infinite

Lângă câmpul galben de porumb

Nu cred că am trecut de adolescență.

Înnoptare în sat

Câteva voci vesele se aud la fereastră

În geamurile negre pâlpâie electrică lumina

Camera moartei e neschimbată

Încă albastră

Amintirea ei a devenit una cu Terra

Cu pietrișul și țărâna

Precum Helen Burns s-a dus

Acum e noapte.

Câmpul de porumb

Plin de insecte strălucește câmpul de porumb

Undeva într-o livadă interioară unde a fost cândva o casă

Străjuit de o parte și de alta de nuci jubiliari

Porumbul arată precum claia de pene a secretarului

Acea pasăre îndepărtată

Aici nu sunt hoți să-i fure boabele de platină

În depărtare alți nuci iar aici un prun pe jumătate uscat

Căldură mare în câmp

Iar pământul dă senzația de ud

Atât e de rece.

Poeme Shi

Galaxia necunoscută

Sunt o galaxie necunoscută

Plină de oameni și animale

Un mare război a avut loc aici

Și acum nu mai strălucesc decât stele pitice

În mine galaxia nevăzută.

Poezie Shi

Cu tristețe mă gândesc la iubirea trecută

Câtă a fost ca șuvoiul nesfârșit al lacului

Sunt trist ca Doamna Lacului și iubesc înca iubesc

Unde e oare draga mea unde o pot găsi?

Doamne ce soartă sublim de tristă mi-ai hărăzit.

3.

Mama stelelor

Mama stelelor

Mama oilor

Mama mânelor

Și Copiilor

Ea le paște

Și le naște

Le cunoaște

Stele aște.

Umblarea pe apă

To Joan Osborne

Nu nu sunt Minerva nici Christos

Nu am sandale de aur nici miracole

În inimă dar în lipsă de alte destinații

Am ales barajurile lachiste ale Harzocului

Ca țintă a pelerinajurilor mele abia acum

După botezul pietrelor și frescele naive

Că tot ce încerc smulgând încă o poezie

Naturii e să umblu pe apă spre rădăcini

Un fel de îngropare în sat la sfârșit de veac

Un drum ascuns către Dumnezeu nepătruns

Un drum lin peste apă către dorul ce mă gată

O icoană într-o mamă să am cui să dau seamă.

Natură simfonică

Acesta nu se vrea un poem stewartian

Dar azi pe drumul de țara am avut momentul

Simfonic al naturii când o pasăre trecând

A scos o notă o singură notă cred si sau mi

M-am gândit apoi pe dig la R S Thomas

Privitorul de păsări când am observat ca pot

Să discern între făpturile călătoare văzute

Corbi gâște săbatice lișițe și rândunici de apă.

Greta Thunberg. Un poem din Edom

De departe cea mai relevantă adolescentă

De după Malala Yousafzai după începuturile

Anonime după succes acum și-a luat și ea

La 16 ani câțiva pumni în figura de la John

Dos Passos crew dar eu o vad peste trei ani

Când se va stabiliza ca doamna Merkel

Și va face parte dinte acei oameni ce ne vor spune

Ce trebuie să facem să supraviețuim ca omenire

Ceea ce face deja oricum pentru mine e o

Revelație pozitivă și negativă pentru că văd

Cât de înapoiată țara mea e consum la

Pătrat și în rest nimic un deșert sufletesc.

Poezia te transportă în alte dimensiuni

Poezia te transportă în alte dimensiuni

Biet Janko muzicantul părăsit de toți

Dar greoaia lume nu poate să te urmeze

Să te înțeleagă poezia te duce la Dumnezeu

Și ce ești decât un martir asemeni creștinilor?

În lumea burgheză nimic nu mai e sfânt

Și nu mai aștept nimic, nu vreau nimic

Decât un repede sfârșit la Domnul să mă duc.

Pregătirea pentru moarte

Cel mai important lucru în viața este pregătirea pentru moarte

Mircea Eliade a scris o carte Arta de a muri Nu suntem veșnici

Se spune la fiecare înmormântare Suntem trecători de la orice

Amvon de aceea pregătirea pentru moarte e crucială pentru

Orice om toată arta mare serioasă este despre asta despre

Desprindere desprinderea de pământ și viață pentru viață

În aceasta trebuie să nu ne ratăm tot restul e superfluu cum

Ne vom înfățișa înaintea lui Dumnezeu? cu aceasta începem.

Abstinență absolută (un poem sf)

Copil fiind am descoperit Iubirea

Renegandu-mă o viață până 'ntr-o zi

În care un preot m-a trimis la medic

Și am început să mă retrag din lume

Până când după zece ani am făcut

Injecții vreo patru ani mi se pare

Și am scăpat de instinctele rele

Sunt ca un personaj din Dune

Un science-fiction aici real împlinit

Oamenii îmi apar paianjeni în aceasta

Și poate am evoluat - cu Dumnezeu

O abținere mică pentru om un salt...

Poem într-un vers

Creierul e un bob de grâu uman.

Necrologul unei adolescențe. Inscripție

Eram în liceu iaca un adolescent chinuit

ȘI mergeam în parc totul a început cu

Copierea inscripțiilor romane din lapidarium

Pierdute acum dar apoi mergeam în parc

ȘI ședeam pe o bancă privind liceenii

Eu eram un străin în acel oraș niciodată

Acceptat și săruturile liceenilor mă dureau

Știu că nu e important dar nu am reușit

Și apoi am început să propovăduiesc

Precum Nichita să ardem săruturile

Pe rugul vanităților să ne combustionăm

Trecuturile murdare în privirile arse.

Rană

Biblia spune că bogatul și săracul se întâlnesc

Dar domnia e a Domnului

Dați-i bogatului dați-i bogatului elicopter tanc excavator

Și lăsați-ne să ne săpăm mormintele cu mâinile

Coranul spune că îngerii vorbesc oamenilor

Trimiși de Dumnezeu

Dați-i bogatului mașini aur argint și înțelepciune și slava

Și lăsați-ne singuri până la moarte

După aceea nu va mai fi Terra

Ci Cerul plin de ființe pline de bunăvoință

Biblia spune că săracul și bogatul se întâlnesc

Dar smerenia e a Domnului.

Matematică. Formula universului

Doi la pătrat

Trei la cub

Patru la sferă

Cinci la punct

Big bang după big bang

Big Bang după Big Bang

Bizanț după Bizanț

Big Bang după Big Bang.

4. Moartea va fi ceva frumos

Roxanei

Pentru mine cel puțin va fi ceva frumos

Un exeunt fericit-întristat ca la Ploiești

Ca în Cântecul pribeagului voi merge sus

La mama și la mama ei și la mama ei...

Va fi frumos să mor în asta se vede ascendența

Getă și în lumea aceea mă voi întâlni cu

Janko și Huckleberry Finn nu nu am nimic

Împotrivă să mor cât mai repede de voi fi

Primit în cer la Dumnezeu după o viață-durere

ȘI voi ajunge la Dumnezău și voi fi fiul său

Atâția oameni suferă toți așteptând sfârșitul

Meciului când se împart cununile și nuielele.

Vuietul porumbului

Vuia porumbul ca o mare înmiresmată

Cu valuri galbene și albe până în amurg

Vântul în porumb oștire înarmată

Sub nori care unul după altul curg

Vuia porumbul ca o margine de sat

La malul mării Ithacă preaiubită

La care și hoțul cel spurcat

Jinduie - o icoană preasfințită.

Copacul vitraliu

E toamnă la umbra copacului vitraliu

În care frunze esmeralde și rubin lucesc

Moartă creanga de aur sculă scumpă

ȘI trunchiul de copac negru și verde

Cerul e alb albastru sus - deasupra

Cu nori întunecați de Dumnezeu

Ce va fi mâine doar Iovis o ști

Brizanți de cer pe marea liniștii.

O lume de uriași și pitici

Lumea se împarte în uriași și pitici

Nu cred că așa a lăsat Dumnezeu

Faraon în templu și Iosif în puț

Dar omenirea Apocalipsa schimbă

Lumea din Împărat și proletar

Lumea lui John Dos Passos și Gates

Porți care să ne-nlănțuie pe veci

În sărăcie, foame, boală, moarte.

Toamnă în târg

Călduț doarme târgul în son de miasme

Peste case și blocuri cerul e de sticlă

Beți umblă oamenii tânjind consumul

E damnată toamna azi în oraș

Un plâns de zeu se aude din cer

Mirese tac lăsate la altar

Avioane cerul otrăvesc rând pe rând

E toamnă-n târg du-te să te-ascunzi.

Secetă de toamnă

Electrici corbii pe hotar

Veghează într-un ev barbar

Se roagă pentru bob de grâu

În apropiere curge-un râu

E o planetă prea flămândă

Mintea ne este prea plăpândă

Natura cântă-un cântec crud

Pleacă păsări către sud.